
י"ב בטבת, התשע"ז
‏10 ינואר 2017
מספרנו: 04259017
אל

משתתפי הפגישה
סיכום פגישה בנושא הרחבת מקצועות הלימוד במסלולים פרארפואיים בארגון אחיה מיום 2.1.17
משתתפים: ד"ר ספי מנדלוביץ, מר נעם ויצנר, ד"ר קרן זילכה, מר יצחק לוין, מר אבי לוין, גב' בהירה ברדוגו.
מהלך הדיון:
1. הוצגה פעילות ארגון אחיה בתחום הכשרת מורים במגזר החרדי, ומתן שירותים בתחום התפתחות הילד. הארגון הדגיש את היותו גשר המחבר בין החרדים לעולם האקדמי ולשוק העבודה. 
2. הוצג חוסר במגזר החרדי במטפלים במקצועות הבריאות, והחסמים העומדים בפני האוכלוסייה החרדית להכשרה למקצועות אלו, ובראשם הדרישה ללימודים אקדמאים. 
3. לאור הנתונים שהוצגו ולאור ההצלחות של הארגון בהכשרת מורים, מבקש הארגון לפתוח מסלולי הכשרה לאוכלוסייה החרדית בתחומי ריפוי בעיסוק, קלינאות תקשורת, ותחומי טיפול רגשי באומנויות, בבע"ח, במוסיקה ובדרמה, במתכונת של לימודי תעודה. כמו כן מבקשים שמב"ר יגדיר סטנדרטים אחידים להפעלה של שירותים פרארפואיים על מנת לפתור את אי הבהירות הקיימת במצב הנוכחי שכל קופת חולים דורשת עמידה בתנאים שונים.
4. ד"ר מנדלוביץ הציג את החקיקה הקיימת לגבי מקצועות קלינאות תקשורת וריפוי בעיסוק, המחייבת תואר אקדמי ומבחן רישוי במקצוע. בתחומים כמו טיפול רגשי בהם אין רישוי, הדרישה לתואר שני מגיעה מהמבטחים (קופות החולים) והמעסיקים, ולא כדרישה של משרד הבריאות. 
5. הארגון הציג את הקשיים הכלכליים עמם מתמודדים ארגונים חוץ קופתיים המפעילים יחידות להתפתחות הילד בהסכמים מול הקופות בהם נקבעים תעריפי שעת טיפול הנמוכים משמעותית מהתעריפים שמומלצים על ידי מב"ר. הארגון ציין כי פורום היחידות להתפתחות הילד פנה בעניין גם לד"ר הדר ירדני שהביעה נכונות לערוך דיון משותף של ראשי הפורום עם נציגי קופות החולים.   
החלטות:
1. תתבצע בדיקה לגבי האפשרויות לפתיחת מסלולי לימוד פרארפואיים. באחריות מר נעם ויצנר. 
רשמה: ד"ר קרן זילכה

העתק: ד"ר ורד עזרא, ראש מינהל הרפואה

